Fjernsyn før 1935

Fjernsyn før 1935 er en oversikt over hendelser og teknologiutvikling av fjernsynet frem til og med året 1934.


== Hendelser ==


=== 1800-tallet ===
1873: Willoughby Smith oppdager fotokonduktivitet fra grunnstoffet selen. Dette resulterer etter hvert i oppdagelsen av den fotoelektriske effekten.
1877: George R. Carey fra Boston i Massachusetts lager et selen-telektroskop—et kamera som kunne projisere et bevegelig bilde til et sted lengre unna. Telektroskopet var den første fjernsynsprototypen.
1880: Forslag om å sende bilder ved å skanne dem raskt i rekkefølge fremmes av to personer uavhengig av hverandre: William E. Sawyer (USA) og Maurice Leblanc (Frankrike).
1884: Paul Nipkow finner opp nipkow-skiven, som kan skanne et bilde mekanisk. Denne metoden blir senere brukt i eksperimenter med mekanisk fjernsyn.
1895: Noah S. Amstutz viser frem overføring av fotografiske halvtone-bilder ved hjelp av elektrisk telegrafi.
1897: Karl Ferdinand Braun finner opp bilderøret, og bruker det som et oscilloskop.


=== 1900–1919 ===
1900: Ordet télévision finnes opp av russiske Konstantin Perskyj, som presenterer et apparat han omtaler som «television» 24. august, under den første internasjonale elektrisitetskongressen i Paris i Frankrike.
1906: Den siste brikken i fjernsynsteknologi-kjeden faller på plass når Lee de Forest i USA finner opp audion – en forbedret utgave av radiorøret, i dag kjent som triode. Denne oppdagelsen gjør det mulig å forsterke de svake videosignalene som skapes av selen-fotoceller. Det tok ham imidlertid ytterligere seks å lage en fungerende forsterker, og nesten ti år før denne forsterkeren var god nok for kringkasting og mottak av fjernsynssignaler.
1907: Boris Rosing sender silhuett-bilder av geometriske figurer ved å bruke en nipkow-disk, speiltrommel og en bilderør-mottaker.
1908: I et brev til det naturvitenskapelige tidsskriftet Nature, beskriver Alan Campbell-Swinton det første moderne elektroniske kameraet og systemer for å vise kamerabildene. Systemet blir videreutviklet av andre utover i 1920-årene.


=== 1920–1927 ===
1921: Charles Francis Jenkins og en gruppe venner etablerer Jenkins Laboratories i Washington D.C. med formål om å utvikle «radiofilmer som skal kringkastes for underholdning i hjemmene».
1922: Charles Jenkins holder sin første offentlige demonstrasjon av prinsippene for fjernsyn. Et sett med stillfotografier ble overført fra Washington, D.C. til marinestasjonen NOF i Anacostia via telefonlinje, deretter trådløst tilbake til Washington.
1923: Charles Jenkins demonstrerer «ekte» fjernsyn med bevegelige bilder. 48-linjers bevegelige silhuettbilder sendes på 16 bilder i sekunder fra Washington til marinestasjonen i Anacostia.
1923: Vladimir Zworykin søker patent på et hel-elektronisk fjernsynssystem, forløperen til det elektroniske tv-kameraet. Patenten innvilges imidlertid ikke før i 1938, etter omfattende revisjoner og innsigelser.
1924: John Logie Baird demonstrerer et halvmekanisk fjernsynssystem som overfører bevegelige silhuettbilder.
1924: Vladimir Zworykin søker om patent for kineskopet, en bildemottaker.
1925: 2. oktober lykkes John Logie Baird med å overføre de første tv-bildene fra sitt eget laboratorium.
1926: 26. januar holder Baird den første offentlige demonstrasjonen av mekanisk fjernsyn til medlemmene i forskerforeningen Royal Institution. Dette anses gjerne som verdens første offentlige demonstrasjon av  ekte fjernsyn. Samme år etableres den amerikanske kringkasteren NBC.
1927: For første gang vises fjernsyn frem for et stort publikum. Nesten 600 medlemmer i American Institute of Electrical Engineers og Institute of Radio Engineers ser demonstrasjonen i Bell Telephone Building i New York.
1927: 1. januar får britiske BBC et royal charter og etableres som dagens selskap.


=== 1928 ===
Baird demonstrerer et mekanisk system for farge-tv.
Verdens første tv-stasjon, amerikanske W2XB i Schenectady i staten New York, starter sendinger 28. mai.
Kringkastingsnettverket Columbia Broadcasting System (CBS) etableres.
11. september kringkastes det aller første skuespillet på fjernsyn, The Queen's Messenger, på stasjonen W2XB. Sendingen ble mottatt på 3-tommers mottakere flere steder i New York.
Den tyske tv-kanalen, Fernsehsender «Paul Nipkow» i Berlin, starter opp med prøvesendinger.


=== 1929 ===
20. august: De første sendingene av Bairds 30-linjers tv-system utføres av BBC.


=== 1930 ===
14. juli: For første gang i Storbritannia, kringkastes en teaterforestilling via fjernsynet. Forestillingen er en produksjon av Luigi Pirandellos Mannen med blomsten i munnen, og den kringkastes av BBC. Blant mottakerne er statsminister Ramsay MacDonald i Downing Street 10.


=== 1931 ===
9. oktober – Canadas første tv-stasjon, VE9EC, starter sendinger i Montréal i Quebec.22. desember: NBC starter med test-prøvesendinger på fjernsyn fra en sender på Empire State Building.


=== 1932 ===
22. august – BBC starter regelmessige utsendelser av fjernsyn, med John Logie Bairds 30-linjessystem. EMI viser frem elektronisk fjernsyn til BBC, denne teknologien har tre ganger så mange linjer som Bairds mekaniske system.
Desember – franskmannen René Barthélemy starter opp et ukentlig timelangt testprogram på senderen Paris Télévision.


=== 1933 ===
21. april – for første gang sendes en revyforestilling på fjernsyn. Den heter Looking In og sendes på BBC Television. De første minuttene av sendingen er bevart på en Silvatone-plate – en tidlig metode for videoopptak.


=== 1934 ===
31. mars – avtalen mellom BBC og John Logie Bairds selskap om eksperimentelle fjernsynssendinger avsluttes.
16. mai – Seldon-komiteen i Storbritannia etableres for å undersøke mulighetene for en offentlig høydefinisjons fjernsynstjeneste i landet.
25. august – Philo Farnsworth presenterer for første gang i verden et fullelektronisk tv-system ved Franklin Institute i Philadelphia.
5. november – De første fjernsynssendingene finner sted i Sovjetunionen.


== Referanser ==